**ДО**

**ЙОРДАН ЙОРДАНОВ**

**КМЕТ НА ОБЩИНА ДОБРИЧ**

**УЛ. “БЪЛГАРИЯ” № 12**

**ГР. ДОБРИЧ**

**ПК 9300**

### **dobrich@dobrich.bg**

**ДО**

**СОНЯ ГЕОРГИЕВА**

**КМЕТ НА ОБЩИНА ДОБРИЧКА**

**УЛ. “НЕЗАВИСИМОСТ” № 20**

**ГР. ДОБРИЧ**

**ПК 9300**

**obshtina@dobrichka.bg**

**ДО**

**ВАЛЕНТИН ДИМИТРОВ**

**КМЕТ НА ОБЩИНА ГЕН. ТОШЕВО**

**УЛ. “ВАСИЛ АПРИЛОВ” № 5**

**ГР. ГЕН. ТОШЕВО**

**ПК 9500**

**mail@toshevo.org**

**ДО**

**ЕЛЕНА БАЛТАДЖИЕВА**

**КМЕТ НА ОБЩИНА КАВАРНА**

**УЛ. “ДОБРОТИЦА” № 26**

**ГР. КАВАРНА**

**ПК 9650**

**obshtina@kavarna.bg**

**ДО**

**ИНЖ. СИМЕОН СИМЕОНОВ**

**КМЕТ НА ОБЩИНА ТЕРВЕЛ**

**УЛ. “СВ. СВ. КИРИЛ И МЕТОДИЙ” № 8**

**ГР. ТЕРВЕЛ**

**ПК 9450**

**tervel@tervel.bg**

**ДО**

**НИКОЛАЙ АНГЕЛОВ**

**КМЕТ НА ОБЩИНА БАЛЧИК**

**ПЛ. “21 ІХ” № 6**

**ГР. БАЛЧИК**

**ПК 9600**

**mayor@balchik.bg**

**ДО**

**МАРИЯН ЖЕЧЕВ**

**КМЕТ НА ОБЩИНА ШАБЛА**

**УЛ. “РАВНО ПОЛЕ” № 35**

**ГР. ШАБЛА**

**ПК 9680**

**obshtina@ob-shabla.org**

**ДО**

**ИЛХАН МЮСТЕДЖЕБ**

**КМЕТ НА ОБЩИНА КРУШАРИ**

**УЛ. “9 ІХ” № 3а**

**С. КРУШАРИ**

**ПК 9410**

**krushari@dobrich.net**

**На Наш вх. № 03-848/05.07.2022г.**

**Относно:** *Препоръки за гражданите във връзка с нарастващия брой на случаите на COVID-19 в България*

**УВАЖАЕМИ ГОСПОЖИ И ГОСПОДА КМЕТОВЕ,**

За периода от 27.06.2022г. до 04.07.2022г. в област Добрич:

* са регистрирани и проучени общо 61 случая на COVID-19 (от тях-1 лекар, 1 санитар, 3 други медицински специалисти), хоспитализирани са 3 лица.
* общия брой карантинирани лица за областта е 29.
* общия брой изследвани с RT - PCR тестове и бързи антигенни тестове за COVID-19 лица от областта в лаборатории в страната е 234.
* поставени са 61 дози ваксина срещу COVID-19 в областта.

На 04.07.2022год. 14-дневната заболяемост в областта е 62,83 %000, при 74,42 %000 за РБългария. На 05.07.2022год. 14-дневната заболяемост в областта е 72,23 %000, при 82,53 %000 за РБългария.

От 26.06.2022 год. ръстът на случаите ежедневно превишава 100%. Налице е трайна тенденция за увеличаване на регистрираните положителни случаи и нарастване на заболяемостта. В тази връзка Ви препоръчвам при организиране на масови прояви и мероприятия да се спазват бариерните противоепидемични мерки – носене на маска в закрити пространства, спазване на дистанция, дезинфекция на работни повърхности, проветряване на помещения, създаване на условия за хигиена и/или дезинфекция на ръце и др. На гражданите препоръчваме при възможност да избягват места със струпване на много хора, както и да спазват горепосочените мерки.

С оглед нарастващия брой на случаите на COVID-19 в страната Министерство на здравеопазването призовава:

* Гражданите с оплаквания и симптоми, характерни за COVID-19 (главоболие, силна отпадналост, болки в гърлото, хрема, кихане, загуба на апетит и др.), следва да се изолират и консултират с лекар.
* При наличие на оплаквания, дори и лека хрема, следва да се отложат срещите с други хора с оглед предпазване от евентуално заразяване със SARS-CoV-2.
* Силно препоръчително е носенето на защитни маски за лице на закрито и на местата със струпване на много хора -  обществен транспорт, търговски центрове, магазини, базари, гари, автобусни спирки и т.н.
* Спазване дистанция на обществените места, по възможност избягване на местата, на които се струпват много хора едновременно.
* Измиване на ръцете със сапун и вода, а при невъзможност - използване на дезинфектант за ръце на спиртна основа.

Инкубационният период при варианта Омикрон и неговите подварианти е 3-5 дни. При заболяване с COVID-19 най-често се регистрират следните симптоми: повишена температура, кашлица, обща отпадналост, болки в мускулите и ставите, главоболие, болки в гърлото, запушен нос или хрема, гадене или повръщане, диария. В по-редки случаи се наблюдават конюнктивит, подуване на лимфните възли и сънливост. При вариантa Омикрон и неговите подварианти се съобщава по-често за главоболие, силна отпадналост, болки в гърлото, хрема, кихане, загуба на апетит и нощно изпотяване.

Ваксинацията срещу COVID-19 остава най-сигурният начин да се предпазим от тежко боледуване, хоспитализация и дългосрочни последици за здравето. Възрастните хора, както и всички други, чийто имунитет е отслабен, са особено застрашени при заразяване със SARS-CoV-2. Хората, които принадлежат към тази рискова група и всички, страдащи от хронични заболявания, е препоръчително да се ваксинират срещу COVID-19 възможно най-рано. Ваксините срещу COVID-19 предпазват от тежко боледуване и при заразяване с подвариантите BA.4 и BA.5 на Омикрон.

Спазването на гореизброените противоепидемични мерки е препоръчително.

Моля да публикувате апела на Министерство на здравеопазването на видно място на вашите интернет страници. Препоръките са качени и на сайта на РЗИ – Добрич, в раздела за Ковид-19.

**С уважение,**

